# XIV eleccions a la presidència del Futbol Club Barcelona

Les XIV eleccions a la presidència del Futbol Club Barcelona es van fer el 7 de març de 2021 i s'hi va elegir un nou president del club per a un mandat de 6 anys. Per primera vegada s'hi permeté el vot per correu i s'instal·laren punts de vot a Tarragona, Lleida, Girona, Tortosa i Andorra la Vella a més del de Barcelona.
El 17 d'agost de 2020 el president del FC Barcelona, Josep Maria Bartomeu, va comunicar que les eleccions se celebrarien el primer dia de partit al Camp Nou a partir del 15 de març. Els estatuts marquen que s'han de celebrar entre el 15 de març i el 15 de juny. Tanmateix, l'èxit del vot de censura va fer que a finals d'octubre Bartomeu i la resta de la seva junta dimitissin, deixant pas a una Comissió Gestora presidida per Carles Tusquets. Aquesta comissió gestora anuncià la convocatòria electoral per al 24 de gener de 2021, però per raó de la pandèmia de COVID-19 finalment es van ajornar al 7 de març.
El guanyador de les eleccions fou Joan Laporta i Estruch amb un 54,28% dels vots.

## Moció de censura i dimissió de Bartomeu

Després de no aconseguir ajornar la votació de la moció de censura que la plataforma Més que una Moció va promoure (obtenint gairebé 20.000 signatures), i que havia de dur-se a terme a principis de novembre de 2020, i ser amenaçat amb conseqüències jurídiques, el 27 d'octubre de 2020 Josep Maria Bartomeu i la resta de la junta directiva van dimitir.

## Precandidatures

Les principals precandidatures presentades a les eleccions són la de Víctor Font i la de Joan Laporta, president del Club durant el període 2003-2010. També van anunciar precandidatura els empresaris Lluís Fernàndez i Alà i Jordi Farré (que ja va ser precandidat a les eleccions del 2015) i dues persones que ja van concórrer a les eleccions del 2015: Agustí Benedito i Toni Freixa. Emili Rousaud i Xavier Vilajoana, membres de la junta de Bartomeu, també van anunciar-se precandidats.
Josep Maria Bartomeu, president dimitit del Club, no es va poder presentar a la reelecció, ja que els Estatuts del Club ho impedeixen.
| Precandidats confirmats | Candidatura | Avals presentats | Avals validats |
| Agustí Benedito | Ara Barça. Ara Benedito | 0 | 0 |
| Emili Rousaud | Els millors, al Barça! | 2.501 | 0 |
| Joan Laporta | Estimem el Barça | 10.257 | 9.625 |
| Jordi Farré | Nou Impuls Barça | 2.082 | 0 |
| Lluís Fernàndez Alà | Passió, Seny i Planter | 1.177 | 0 |
| Pere Riera | Transparència i joc net | ? | 0 |
| Toni Freixa | Fidels al Barça | 2.821 | 2.634 |
| Víctor Font | Sí al futur | 4.710 | 4.431 |
| Xavi Vilajoana | Futur amb ADN Barça | 1.967 | 1.834 |
| Ferran Estrada | Essència barcelonista | 87 | ? |
Per esdevenir oficialment candidats, els precandidats han de presentar 2.257 signatures vàlides a recollir entre el 23 de desembre de 2020 i l'11 de gener de 2021.
A falta de la verificació, només van aconseguir superar el tall de signatures quatre candidats: Laporta, Font, Freixa i Rousaud, i finalment, Emili Rousaud no va passar el tall de signatures, car el club en declarà una part com a invàlides i finalment retirà la seva candidatura. Així doncs, els candidats que passaren el tall de 2.257 signatures vàlides foren Joan Laporta, amb 10.272 signatures presentades i 9.625 de validades; Víctor Font, amb 4.713 de presentades i 4.431 de validades; i Antoni Freixa, amb 2.822 de presentades i 2.634 de validades.

## Calendari i organització

Inicialment la campanya electoral havia de tenir lloc entre el 15 i el 22 de gener de 2021 i les eleccions el 24 de gener de 2021, amb col·legis electorals previstos a les instal·lacions del Camp Nou, i a Tarragona, Tortosa, Lleida, Girona, Andorra la Vella, Madrid, Sevilla, València i Palma. Malgrat tot, a 15 de gener es va cancel·lar aquesta convocatòria per culpa de la pandèmia de COVID-19 i finalment la data es va fixar per al dia 7 de març de 2021, mantenint només les seus de votació a Barcelona, Girona, Lleida, Tarragona, Tortosa i Andorra la Vella. Per primera vegada fou possible votar per correu.

## Notes

* 1 2 Finalment no va presentar al club les signatures que havia recollit.
* ↑ El candidat va decidir retirar-se durant el procés de validació.
* 1 2 3 El candidat va decidir destruir les firmes abans que poguessin ser validades.
* ↑ Presentà les signatures al club, però no feu públic quantes en va recollir.

## Referències

* ↑ «Bartomeu anuncia eleccions a la presidència del Barça el març vinent». Vilaweb, 17-08-2020. Arxivat de l'original el 2020-08-17. [Consulta: 19 agost 2020].
* ↑ esport3. «EN DIRECTE| Joan Laporta guanya les eleccions i és el nou president del Barça», 07-03-2021. Arxivat de l'original el 2021-03-07. [Consulta: 7 març 2021].
* ↑ Molina, Martí. «Més que una Moció recorrerà al Tribunal Català de l'Esport si Bartomeu no convoca avui el vot de censura». Ara, 27-10-2020. Arxivat de l'original el 31 d’octubre 2020. [Consulta: 28 octubre 2020].
* ↑ «Josep Maria Bartomeu i la seva junta presenten la dimissió». 324.cat, 27-10-2020. Arxivat de l'original el 29 d’octubre 2020. [Consulta: 27 octubre 2020].
* ↑ «Víctor Font serà candidat a la presidència del Barça el 2021». L'Esportiu, 11-06-2028. Arxivat de l'original el 2019-07-07. [Consulta: 11 juny 2018].
* ↑ F, A. «Lluís Fernández Alà, precandidat a la presidència del Barça». L'Esportiu, 20-05-2020. [Consulta: 17 agost 2020].
* ↑ F, A. «Jordi Farré es presentarà a les eleccions a la presidència del Barça». L'Esportiu, 28-05-2020. Arxivat de l'original el 2020-06-21. [Consulta: 21 juny 2020].
* ↑ Sport. «Emili Rousaud se presenta solo a las elecciones del FC Barcelona» (en castellà), 25-11-2020. Arxivat de l'original el 2020-11-26. [Consulta: 27 novembre 2020].
* ↑ Tortajada, Oriol. «Xavi Vilajoana presenta demà la seva candidatura». Arxivat de l'original el 2020-12-06. [Consulta: 27 novembre 2020].
* 1 2 3 4 5 6 «Eleccions al Barça 2021, última hora: Pendents del recompte de signatures». betevé. Arxivat de l'original el 13 de gener 2021. [Consulta: 12 gener 2021].
* 1 2 3 4 «La Junta Electoral proclama Joan Laporta, Víctor Font i Toni Freixa candidats a la presidència del Club». fcbarcelona.cat, 14-01-2021. Arxivat de l'original el 14 de gener 2021. [Consulta: 15 gener 2021].
* ↑ Noguer, Ignasi. «Laporta aconsegueix 10.257 signatures». El Nacional, 11-01-2021. Arxivat de l'original el 11 de gener 2021. [Consulta: 12 gener 2021].
* 1 2 3 «Farré, Fernández Alá y Pere Riera destruyen sus firmas» (en castellà). sport.es, 11-01-2021. [Consulta: 15 gener 2021].
* 1 2 Padilla, Toni. «Unes eleccions entre la comèdia i la tragèdia». Ara balears, 11-01-2021. Arxivat de l'original el 14 de gener 2021. [Consulta: 12 gener 2021].
* ↑ «Vilajoana presentó 1.834 firmas válidas y se quedó a 423 de ser candidato» (en castellà). europapress.es, 15-01-2021. Arxivat de l'original el 2021-01-15. [Consulta: 15 gener 2021].
* ↑ «El tràmit enverinat de les signatures per ser president del Barça», 11-12-2020. Arxivat de l'original el 2020-12-17. [Consulta: 23 desembre 2020].
* ↑ «Laporta golea en las firmas» (en castellà), 12-01-2021. Arxivat de l'original el 2021-01-12. [Consulta: 12 gener 2021].
* ↑ «Laporta, Font i Freixa seran els tres candidats a les eleccions del Barça». Ara, 14-01-2021 [Consulta: 14 gener 2021].
* ↑ «Les eleccions a la presidència, el 24 de gener». Arxivat de l'original el 2024-12-04. [Consulta: 30 desembre 2020].
* ↑ «Seus de votació». Arxivat de l'original el 2021-02-05. [Consulta: 31 gener 2021].

## Vegeu també

* Presidència del Futbol Club Barcelona

## Enllaços externs

* XIV eleccions a la presidència del Futbol Club Barcelona - Lloc web oficial